CELEX: 22019D1064
Language: fi
Date: 2017-09-22 00:00:00
Title: ETA:n sekakomitean päätös N:o 176/2017, annettu 22 päivänä syyskuuta 2017, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2019/1064]

27.6.2019   
               
               
                  FI
               
               
                  Euroopan unionin virallinen lehti
               
               
                  L 174/45
               
            
         ETA:N SEKAKOMITEAN PÄÄTÖS
         N:o 176/2017,
         annettu 22 päivänä syyskuuta 2017,
         ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2019/1064]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Biologisesti erityisen monimuotoisia ruohoalueita koskevien kriteerien ja maantieteellisten alueiden määrittämisestä bensiinin ja dieselpolttoaineiden laadusta annetun Euroopan parlamentin ja neuvoston direktiivin 98/70/EY 7 b artiklan 3 kohdan c alakohdan sekä uusiutuvista lähteistä peräisin olevan energian käytön edistämisestä annetun Euroopan parlamentin ja neuvoston direktiivin 2009/28/EY 17 artiklan 3 kohdan c alakohdan soveltamiseksi 8 päivänä joulukuuta 2014 annettu komission asetus (EU) N:o 1307/2014 (1) olisi otettava osaksi ETA-sopimusta.
                  
               
                     (2)
                  
                  
                     Sen vuoksi olisi muutettava ETA-sopimuksen liitettä II,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen liitteessä II olevan XVII luvun 6c kohdan (komission päätös 2011/13/EU) jälkeen kohta seuraavasti:
            
                        ”6d.
                     
                     
                        
                           32014 R 1307: komission asetus (EU) N:o 1307/2014, annettu 8 päivänä joulukuuta 2014, biologisesti erityisen monimuotoisia ruohoalueita koskevien kriteerien ja maantieteellisten alueiden määrittämisestä bensiinin ja dieselpolttoaineiden laadusta annetun Euroopan parlamentin ja neuvoston direktiivin 98/70/EY 7 b artiklan 3 kohdan c alakohdan sekä uusiutuvista lähteistä peräisin olevan energian käytön edistämisestä annetun Euroopan parlamentin ja neuvoston direktiivin 2009/28/EY 17 artiklan 3 kohdan c alakohdan soveltamiseksi (EUVL L 351, 9.12.2014, s. 3).
                        Tätä sopimusta sovellettaessa asetuksen säännöksiä koskee seuraava mukautus:
                        Poiketen siitä, mitä ETA-sopimuksen pöytäkirjassa 1 olevassa 8 kohdassa säädetään, 2 artiklaa ei sovelleta EFTA-valtioiden alueella sijaitseviin ruohoalueisiin.”
                     
                  
         
            2 artikla
            Asetuksen (EU) N:o 1307/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 23 päivänä syyskuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 22 päivänä syyskuuta 2017.
            
               
                  ETA:n sekakomitean puolesta
               
               
                  Puheenjohtaja
               
               Sabine MONAUNI
            
         
         
            (1)  EUVL L 351, 9.12.2014, s. 3.
         
            (*1)  Valtiosäännön asettamista vaatimuksista ei ole ilmoitettu.